· 2022ko otsailaren 7ko 2022/000423 Alkatetza Dekretuaren laburpena:   
« Hezkuntza: eskola liburutegiak sustatzea » diru-laguntzarako 2022ko deialdia (Kultura-politika eta Euskara Arloa).

Diru-laguntzei buruzko azaroaren 17ko 38/2003 Lege Orokorraren 17.3 eta 20.8 artikuluetan xedatutakoarekin bat eginez (testua, osorik, Diru-Laguntzen datu-base nazionalean: htpp:www.pap.minhap.gob.es/bdnstrans), honako hauek zehaztu dira:

Lehenengoa. Deialdi honetako diru-laguntzen onuradunak.

Udalerriko Haur Hezkuntzako, Lehen Hezkuntzako, Derrigorrezko Bigarren Hezkuntzako eta Batxilergoko ikastetxeei; eta prestakuntza-zikloak ematen dituzten ikastetxeei. Era berean, eskabideak aurkeztu ditzakete Basauri udalerriko ikastetxe eta ikasketa-kooperatibetako gurasoen elkarteek (IGE).

Bigarrena. Diru-laguntzaren xedea.

Diruz laguntzeko hiru jarduera hauetako bat hautatu behar da (bateraezinak dira-eta):

1. aukera- ESKOLA-LIBURUTEGIEN SUSTAPENA

Eskolako liburutegietan irakurketa bultzatzea.

2. aukera- PATIO INKLUSIBOAK

Proiektu parte-hartzaileak sustatzea, eskola-patioak dinamizatzeko eta/edo ikasteko, jolasteko eta mugitzeko espazio inklusibo bihurtzeko, bai eta kalitatezko harremanak eta esperientziak eraikitzeko ere, eskola-ordutegian zein eskola-ordutegitik kanpo, berdintasunean eta aniztasunaren (kulturala, etnikoa, sexuala, funtzionala, etab.) errespetuan oinarrituta, ikasleen eta haien familien beharrizanetara eta interesetara egokituta.

3. aukera- IGERIKETA-IKASTAROAK COVID-19

2020-2021 ikasturtean COVID-19ak eragindako osasun-krisiaren ondorioz jarduera eten zitzaien ikasleek Basauri Kirolak-ek antolatutako igeriketa-ikastaroetan parte hartu dezaten sustatzea

Hirugarrena. Oinarri arautzaileak.

Kultura-politika eta Euskara arloko dirulaguntzak emateko Oinarriak ete Oinarri arautzaileen Eranskinak onartu ditu 2022ko urtarrilaren 19ko 2022/000156 Dekretuak; eta 2022ko urtarrilaren 28ko 19 zenbakidun BAOn argitaratu dira.

Laugarrena. Diru-laguntzaren zenbatekoa.

Diru-laguntza 3.235,00 eurokoa da.

Bosgarrena. Eskabideak aurkezteko epea.

Hilabeteko epea egongo da eskabideak aurkezteko, deialdi hau Bizkaiko Aldizkari Ofizialean argitaratzen den biharamunetik zenbatzen hasita.

Seigarrena. Beste datu batzuk.

Zuriketa egiteko epemuga 2023ko urtarrilaren 31 izango da.


Basauri, 2022ko otsailaren 7a.
Asier Iragorri Basaguren. Alkatea.

